laion/Wikipedia-Exotic huggingface dataset:
Amy Winehouse at the BBC

Amy Winehouse at the BBC הוא אלבום ההופעה הראשון של הזמרת הבריטית איימי ויינהאוס, אשר יצא לאור ב-13 בנובמבר 2012, למעלה משנה לאחר מותה, תחת חסותה של חברת התקליטים יוניברסל מיוזיק גרופ. בדומה לאלבום Lioness: Hidden Treasures, גם האלבום הזה יצא לאור בחסות עמותת איימי ויינהאוס. אלבום ההופעה מכיל שירים שבוצעו בשידור חי על ידי ויינהאוס ב-BBC בין השנים 2004–2009. עם יציאתו נכנס האלבום אל המקום ה-41 במצעד אלבומי ההיפ הופ\רית'ם אנד בלוז שבארצות הברית. האלבום איגד בתוכו הופעות רבות מעברה של ויינהאוס, ויצא בפרק זמן של כמעט שנה לאחר מותה בשנת 2011. האלבום זכה לביקורות חיוביות מצד מבקרי המוזיקה, ובשכלול הביקורות באתר מטֵקריטיק צבר האלבום ציון של 64, המעיד על קבלת פנים חיובית בדרך כלל. Allmusic נתנו לאלבום ארבעה כוכבי זהב מתוך חמישה. גארי מולולהנד מה-BBC כתב כי האלבום "עומד בתור האלטרנטיבה הטובה ביותר, כי בו ניתן לראות את כישוריה של ויינהאוס בעת הופעה חיה." בנוסף לאלבום ההופעה, מארז תקליטורים יצא לאור ב-12 בנובמבר 2012. המארז כלל בתוכו את האלבום יחד עם שלושה תקליטורי DVD נוספים: Arena: Amy Winehouse – The Day She Came to Dingle (הכלל בתוכו שני תקליטורים), A Tribute to Amy Winehouse by Jools Holland, וה-DVD השלישי, Amy Winehouse – BBC One Sessions Live at Porchester Hall. מידע על האלבום Amy Winehouse at the BBC באתר MusicBrainz מידע על האלבום Amy Winehouse at the BBC באתר AllMusic Amy Winehouse - Chart history | Billboard, ‏2015-03-18 At the BBC [Live] by Amy Winehouse, נבדק ב-2017-12-30 At the BBC - Amy Winehouse | Songs, Reviews, Credits | AllMusic, AllMusic Garry Mulholl, BBC - Music - Review of Amy Winehouse - Amy Winehouse at the BBC ABPD | Associação Brasileira de Produtores de Disco, ‏2015-03-18 Amazon.com: Amy Winehouse: Amy Winehouse at the BBC: Music, ‏2015-03-18 "CD" Amy Winehouse- At The BBC Deluxe Package at Universal Music, ‏2012-11-18 Amy Winehouse At The BBC CD/DVD Edition at Universal Music, ‏2012-11-18
הפועל רחובות (כדורגל)

הפועל רחובות הייתה קבוצת כדורגל ישראלית מהעיר רחובות שפעלה החל מתקופת המנדט הבריטי בארץ ישראל, והמשיכה לשחק בליגות הנמוכות לאחר קום מדינת ישראל, עד שפורקה ב-1968 והתאחדה עם קבוצת הפועל מרמורק. מועדון הספורט של הפועל רחובות הוקם ב-1926, וב-1933 הוקמה קבוצת הכדורגל תחת המועדון. משחקה הרשמי הראשון של הקבוצה התרחש בשנת הקמתה, נגד המועדון הוותיק יחסית הפועל ירושלים. בשנת 1940 החלה לשחק במגרש משלה. הקבוצה שיחקה בעיקר בליגות הנמוכות בתקופת המנדט עד שבעונת 1943/1944 הצליחה להגיע לליגה הבכירה וסיימה במקום העשירי מתוך 14 קבוצות ושיחקה בליגה הבכירה במשך 3 עונות רצופות עד 1946/1947 אז סיימה במקום ה13 הלפני אחרון וירדה לליגת המשנה. לאחר הקמת מדינת ישראל ופתיחת הליגה הישראלית, המועדון התחרה ב"ליגה המאוחדת" הזמנית (ליגת המשנה) וסיימה במקום השני במחוז ירושלים / דרום והוצבה בליגה ב' בעונה לאחר מכן. בעונת 1953/1954 התחרתה עם בית"ר ירושלים האנונימית יחסית בתקופה זו על עלייה לליגה הבכירה והייתה זקוקה לתיקו על מנת להבטיח עלייתה לליגה העליונה, אך הפסידה במשחק האחרון 2:1 לבית"ר שעלתה על חשבונה בפעם הראשונה לליגה הבכירה. בעונה זו אף הוכללו שניים משחקניה בסגל נבחרת ישראל, אברהם גינזבורג ומאיר טוביאס. הקבוצה המשיכה לשחק בליגת המשנה וניסתה לעלות ללא הצלחה לליגה הבכירה. בעונת 1961/1962 הקבוצה אף נשרה לליגה השלישית (ליגה ב') מהמקום האחרון בליגה א'. בעונה שלאחר מכן, מועדון אחר מהעיר רחובות הפועל מרמורק, הצליח לעלות לליגה א' והפך להיות המועדון הבכיר בעיר בשנים הבאות. בקיץ 1968, עקב קשיים כלכליים, שני המועדונים הפועל רחובות והפועל מרמורק התאחדו להקמת מועדון חדש הפועל מרמורק-רחובות והקבוצה חדלה מלהתקיים באופן עצמאי. למרות האיחוד עם מרמורק, זכויות המועדון עברו דווקא להפועל קריית גת שלקחה את מקומה של הפועל רחובות בליגה ב' ואף שיחקה בשם "הפועל קריית גת רחובות". לאחר מכן נעלמה הקבוצה ממפת הכדורגל הישראלי. מגרש ספורט ל"הפועל" ברחובות, דבר, 19 במאי 1940 הפועל מרמורק ורחובות התאחדו לקבוצה אחת, מעריב, 25/06/1968 מכבי והפועל רחובות נעלמו, דבר, 08/05/1977 ערך זה הוא קצרמר בנושא כדורגל ישראלי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
יחסי יפן – סן מרינו

יחסי יפן–סן מרינו הם היחסים הדיפלומטיים הרשמיים שבין יפן לבין הרפובליקה המרוממת של סן מרינו. החל מהמחצית השנייה של המאה העשרים קיימים שיתופי פעולה בין שתי המדינות, יחסים קונסולריים בין שתי המדינות כוננו ב-1961, היחסים הועלו לדרג היחסים הדיפלומטיים בנובמבר 1996. לפני שכוננו היחסים הדיפלומטיים בין שתי המדינות ביקר נארוהיטו, נסיך יפן בסן מרינו בשנת 1984. בשנת 1987 ביקר בסן מרינו ראש ממשלת יפן, טקאו פוקודה. ב-11 במרץ 2011, רעידת האדמה והצונאמי החלו להכות בחבל טוהוקו במזרח יפן. באותה שנה, על מנת להתאבל על קורבנות האסון הזה, הובאה גופה אחת לסן מרינו ונקברה בקבר השינטו הראשון באירופה. על יד הגופה הוקם מקדש שנקרא "מקדש סן מרינו". קיימת קבוצה פרלמנטרית למען ידידות יפן-סן מרינו, הקבוצה אחראית על הקמת המקדש והקבר. סן מרינו מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. סן מרינו מיוצגת ביפן גם בדרג הקונסולרי באמצעות קונסוליה רשמית שהיא מחזיקה בעיר קובה. יפן אינה מיוצגת בסן מרינו בדרג השגרירות. יפן מיוצגת בסן מרינו בדרג הקונסולרי באמצעות קונסוליה שהיא מחזיקה בסן מרינו, בירת המדינה. מדיה וקבצים בנושא יחסי יפן – סן מרינו בוויקישיתוף Republic of San Marino - basic data, באתר משרד החוץ היפני SAN MARINO JINJA, אתר אגודת הידידות יפן-סן מרינו EMBASSY OF SAN MARINO IN TOKYO, JAPAN CONSULATE OF SAN MARINO IN KOBE, JAPAN CONSULATE GENERAL OF JAPAN IN SAN MARINO, SAN MARINO
יולית ים-סופית

יוּלִית יַם-סוּפִית או יוּלית ים סוף (שם מדעי: Coris aygula) היא מין של יולית שחי באוקיינוס ההודי ובאוקיינוס השקט. המין מתאפיין בצבע שחור, ופס כחול אחד לצד גופו. היולית מגיעה עד לאורך של 120 ס"מ. מאפיין של היולית שקיים בדגים טרופיים רבים, הוא הבדל משמעותי במראה בין צעיר לבוגר. בצעיר הוא לבן עם נקודות שחורות קטנות, ובעל שני כתמים כתומים בולטים על הגב. יולית ים סוף חיה בשוניות אלמוגים בעומקים של עד 30 מטר. הבוגרים בדרך כלל מתבודדים, בעוד שהצעירים חיים בקבוצות קטנות. תפוצת היולית היא מהים האדום והאוקיינוס ההודי עד לאיי ליין באוקיינוס השקט. היולית חיה בישראל במפרץ אילת, בו היא חיה בשונית האלמוגים של אילת. המין מוצג גם באקווריום ישראל ובמצפה התת-ימי. מדיה וקבצים בנושא יולית ים-סופית בוויקישיתוף יולית ים-סופית, באתר ITIS (באנגלית) יולית ים-סופית, באתר NCBI (באנגלית) יולית ים-סופית, באתר Animal Diversity Web (באנגלית) יולית ים-סופית, באתר האנציקלופדיה של החיים (באנגלית) יולית ים-סופית, באתר FishBase (באנגלית) יולית ים-סופית, באתר GBIF (באנגלית) יולית ים-סופית באתר הרשימה האדומה של IUCN יוּלִית יַם־סוּפִית במילון בעלי חיים: דגי הגרם (תשע"ב), 2012, באתר האקדמיה ללשון העברית דיסקוס הגליל אתרי דפני
מרצדס-בנץ G63 AMG 6x6

ה-G63 AMG 6x6 הוא טנדר ספורטיבי המיוצר על ידי מרצדס-בנץ. ה-6x6 היא גרסה בעלת הנעה לכל ששת הגלגלים של ה-G קלאס. ה-6x6 יוצר במקור עבור צבא אוסטרליה החל משנת 2007. הרכב יוצר בין השנים 2013-2015 בגראץ שבאוסטריה. ב-6x6 יש מנוע זהה ל-G63, בעל שמונה צילינדרים וטורבו כפול, עם הנעה לכל ששת הגלגלים. במשך השנתיים שבהם יוצר האוטו, יוצרו יותר מ-100 יחידות שלו. המנוע של ה-6x6 הוא מנוע V8, בנפח 5.5 ליטרים, המפיק כ-536 כוחות סוס. ברכב מותקנת תיבת הילוכים בעלת שבע מהירויות אוטומטיות. אורך הרכב הוא 5,875 מ"מ, ברוחב 2,110 מ"מ ובגובה 2,210 מ"מ. הג'נטים של הרכב הם בקוטר 18 אינץ' שמורכבים בתוך גלגל 37 אינץ'. ה-6x6 יכול להגיע מ-0 ל-100 קמ"ש ב-7.8 שניות, ולהגיע למהירות מרבית של 160 קמ"ש (מוגבל אלקטרונית). ב-6x6 מותקן מדחס אוויר המאפשר לנפח ולהוריד אוויר מהגלגלים, על מנת להתאים את אחיזת הגלגלים לשטח, במיוחד באזורים מדבריים. ב-2015 הכריזה מרצדס שהיא תייצר כ-15 כלי רכב בעלי הגה ימני לשוק המלזי.  הרכב הופיע בסרט "Beyond the Reach" בשנת 2014, ובסרט "עולם היורה" בשנת 2015. מדיה וקבצים בנושא מרצדס-בנץ G63 AMG 6x6 בוויקישיתוף
מארק וודפורד

מארק וודפורד (באנגלית: Mark Woodforde;‏ נולד ב-23 בספטמבר 1965) הוא טניסאי עבר אוסטרלי. אחד הטניסאים החזקים בעולם בשנות ה-90 ובעשור הראשון של המאה ה-21 במשחקי זוגות. הוא זכה 12 פעמים בטורניר גראנד סלאם לזוגות גברים, 5 פעמים בטורניר גראנד סלאם לזוגות מעורבים ובמדליית זהב אולימפית בתחרות זוגות גברים. וודפורד זכה בגראנד סלאם זהב, ובסך הכל בכ-67 תחרויות. ברוב התארים זכה ביחד עם טוד וודברידג' (61 זכיות כולל 11 בתחרויות גראנד סלאם). לאחר הפרישה עוסק בפרשנות טניס בטלוויזיה. מדיה וקבצים בנושא מארק וודפורד בוויקישיתוף מארק וודפורד, באתר olympedia.org מארק וודפורד, באתר ה-ATP מארק וודפורד, באתר ה-ITF מארק וודפורד, באתר גביע דייוויס מארק וודפורד, באתר היכל התהילה של הטניס
ג'ק סוק

ג'ק סוק (באנגלית: Jack Sock;‏ נולד ב-24 בספטמבר 1992) הוא טניסאי אמריקאי שדורג בשיאו (20 בנובמבר 2017) במקום השמיני בעולם. סוק הוא האלוף האולימפי בזוגות מעורבים וזוכה מדליית ארד בזוגות באולימפיאדת ריו דה ז'ניירו (2016). מדורג, נכון למאי 2022, במקום ה-123 בסבב ה-ATP. סוק נולד בלינקולן שבנברסקה וגדל באוברלנד פארק שבקנזס. באליפות ארצות הברית הפתוחה בטניס ב-2010 זכה בטורניר הנוער. באליפות ארצות הברית הפתוחה ב-2011 זכה לכרטיס חופשי והעפיל לסיבוב השני בו הפסיד לאנדי רודיק. ב-2015 זכה באליפות ארצות הברית על מגרשי חימר, והעפיל לגמר טורניר סטוקהולם בו הפסיד לתומאש ברדיך. ב-2016 העפיל לגמר טורניר אוקלנד, לגמר אליפות ארצות הברית על מגרשי חימר ולגמר טורניר סטוקהולם, באליפות ארצות הברית הפתוחה הגיע להישג השיא שלו בטורנירי גראנד סלאם ליחידים כשהודח בסיבוב הרביעי על ידי ז'ו-וילפריד צונגה. ב-2017 הגיע לחצי גמר טורניר אינדיאן וולס מאסטרס, וזכה בתואר הראשון שלו בסבב המאסטרס העולמי 1000 של ה-ATP כשזכה בטורניר פריז. בעקבות הניצחון העפיל לאליפות סבב המאסטרס העולמי, הוא גבר בשלב הבתים על מרין צ'יליץ' ואלכסנדר זברב ובחצי הגמר הפסיד לגריגור דימיטרוב. את השנה סיים בדירוג השיא שלו, שמיני בעולם. סוק ובן זוגו הקנדי ואשק פוספיסיל זכו באליפות וימבלדון 2014 לאחר ניצחון בגמר על מדורגים ראשונים האחים בריאן. יחד עם פוספיסיל זכה גם באליפות אטלנטה הפתוחה ב-2014, באליפות סין הפתוחה ב-2015 ובטורניר אינדיאן וולס ב-2015. הוא העפיל עמו לעוד חמישה גמרים של טורנירי ATP-1000. ב-2016 זכה עם ג'ון איזנר בטורניר שאנגחאי מאסטרס ובטורניר בזל (עם מרסל גראנויירס). באולימפיאדת ריו דה ז'ניירו (2016) זכה במדליית ארד יחד עם סטיב ג'ונסון. ב-2018 זכה בטורניר דלריי ביץ' בטורניר אינדיאן וולס (עם ג'ון אייזנר) וטורניר ליון (עם ניק קיריוס), הוא זכה בפעם השנייה באליפות וימבלדון בזוגות, יחד עם מייק בריאן. בהמשך השנה זכה עם בריאן גם באליפות ארצות הברית הפתוחה ובגמר ה-ATP. בטורניר הזוגות מעורבים באליפות ארצות הברית הפתוחה ב-2011 שיתף פעולה עם מלאני אודין, וזכה עמה בתואר. באולימפיאדת ריו דה ז'ניירו (2016) זכה עם בת'אני מאטק סאנדס במדליית זהב לאחר ניצחון בגמר על בני ארצם ונוס ויליאמס ורג'יב ראם. סוק חבר בנבחרת גביע דייוויס של ארצות הברית משנת 2015. הוא סייע לה להעפיל לשלב רבע הגמר ב-2016 וב-2017. מדיה וקבצים בנושא ג'ק סוק בוויקישיתוף ג'ק סוק, ברשת החברתית אקס (טוויטר) ג'ק סוק, באתר olympedia.org ג'ק סוק, באתר ה-ATP ג'ק סוק, באתר ה-ITF ג'ק סוק, באתר גביע דייוויס
קאטיס אלסטרם

קאטיס אלסטרם (בשוודית: Kattis Ahlstrom; נולדה ב-9 ביוני 1966) היא עיתונאית ומנחת טלוויזיה שוודית. אלסרם נולדה בגטבורג כאחת משלוש בנותיו של רופא, מגיל צעיר החלה לנגן בפסנתר ובצ'לו, בתחילה תכננה ללמוד מוזיקה באוניברסיטה ולפתח קריירה כמוזיקאית אך עקב חבלה בזרוע היא עזבה את תחום זה. ב-1992 החלה את הקריירה שלה בטלוויזיה כשהנחתה את תוכנית הבידור "תשע עד חמש" ששודרה בערוץ הטלוויזיה הציבורי בארצה. ב-1994 הנחתה את תחרות המלודיפסטיבלן בה נבחר הנציג השוודי לאירוויזיון. ב-1995 החלה להגיש פינה ברדיו, מ-1998 ועד 1999 הגישה את התוכנית "הפלגה הגדולה". היא הנחתה את אירוויזיון 2000 שנערך בסטוקהולם, ב-2003 שימשה כקריינית של הניקוד השוודי באירוויזיון. מ-2001 ועד 2002 הנחתה את תוכנית התחקירים העיתונאיים "Uppdrag granskning". ב-2005 זכתה בפרס ה"קריסטאלן", פרס הטלוויזיה השוודית, באותה שנה הנחתה את "Alla tiders Melodifestival", פסטיבל מיוחד שנערך בקרקס בסטוקהולם לציון חמישים שנים לאירוויזיון ולמלודיפסטיבלן. מ-2006 ועד 2010 שימשה כעורכת הראשית של מגזין המשפחה "Icakuriren". ב-2009 החלה להגיש תוכנית אירוח משלה הנקראת "Kattis & Company" אך ב-2010 התוכנית ירדה. היא פעילה למען מדינות מתפתחות והנחתה מספר ערבי התרמה בנושא ובין היתר אירוע של האומות המאוחדות העוסק ברווחת ילדים, היא עבדה עם ארגון קרן החירום הבינלאומית של האומות המאוחדות לילדים ונסעה מספר פעמים למדינות העולם השלישי לצורך עבודות הומניטריות, בנוסף היא משמשת כמזכירת ארגון העוסק בזכויות הילד בחברה. מדיה וקבצים בנושא קאטיס אלסטרם בוויקישיתוף קאטיס אלסטרם, במסד הנתונים הקולנועיים IMDb (באנגלית) ריאיון עם קאטיס אלסטרם (בשוודית) קאטיס אלסטרם זכתה בפרס קריסטאלן (בשוודית)
Hide Your Heart Tour

Hide Your Heart Tour הוא סיבוב ההופעות הראשון של הזמרת הוולשית בוני טיילר. סיבוב ההופעות היה עבור הממלכה המאוחדת, שם הופיעה בסקוטלנד, ויילס, ואנגליה. בסך הכול היו כ-19 מופעים שנכללו בסיבוב ההופעות. סיבוב ההופעות נתמך על גבי אלבום האולפן השביעי של טיילר Hide Your Heart, שעליו גם נקרא סיבוב ההופעות. לאחר שהוציאה את אלבומה השביעי Hide Your Heart Tour, החליטה טיילר כי היא תצא לסיבוב הופעות ראשון שבו תופיע בבריטניה. רגע זכור מן סיבוב ההופעות היה כאשר טיילר הופיע בפסטיבל רדינג, שם היא הקהל זרק לעברה בקבוקים. סיבוב ההופעות, באתר Setlist Bonnie Tyler Concert Map by year: 1988 | setlist.fm, www.setlist.fm Bonnie Tyler Average Setlists of tour: Hide Your Heart Tour | setlist.fm, www.setlist.fm Home default | Virgin Media, www.virginmedia.com (באנגלית) Reading Rock Festival 1988, www.ukrockfestivals.com
Silhouette in Red Tour

Silhouette in Red Tour הוא סיבוב ההופעות השני של הזמרת הוולשית בוני טיילר. סיבוב ההופעות היה לסיבוב ההופעות העולמי הראשון של טיילר, כאשר הוא התחיל ברגנסבורג שבגרמניה, ונגמר בקופנהגן שבדנמרק. סיבוב ההופעות נתמך על גבי אלבום האולפן העשירי של טיילר Silhouette in Red, שעליו גם נקרא סיבוב ההופעות. האנסה רקורדס הוציאה ספר מיוחד בן 24 עמודים, שבתוכו היה ניתן למצוא פרטים על סיבוב ההופעות, ותמונות של טיילר מתוך סיבוב ההופעות. את הספר היה ניתן לרכוש במקומות ציבוריים, ובין היתר גם במופעים של סיבוב ההופעות. תופים: ג'ון טונקס גיטרה: אלן דארבי גיטרה בס: אד פול פסנתר, אורגן: ג'ון יאנג בנוסף לכך, אלן דארבי היה גם המנהל המוזיקלי של סיבוב ההופעות. Silhouette in Red, bonnietylerfansite.com (באנגלית) (ארכיון) Helena Peričić, On the Red Horse, Peter and Paul—A Small Book about a Big War (Diary Entries, Articles, Letters, 1991–1998), Cambridge Scholars Publishing, 2009-12-14. (באנגלית)
סלפי (סרט)

"סלפי" (ברוסית: Селфи; מילולית: "דיוקן עצמי") הוא מותחן פסיכולוגי בבימויו של ניקולאי חומריקי על פי תסריט שכתב סרגיי מינאייב, המבוסס על הרומן שלו "נטול נשמה של המאה ה-21. סלפי". הסרט מומן על ידי קרן הקולנוע הרוסי ויצא לאקרנים ב-1 בפברואר 2018. בסרט מככבים קונסטנטין חבנסקי ופיודור בונדרצ'וק, יוליה חלינינה, אנה מיכאלקובה וסבריה יאנושאוסקאיטה. מפיקי הסרט פיוטר אנורוב, פיודור בונדרצ'וק ודמיטרי רודובסקי עבדו יחד גם על הסרטים נטול נשמה והמשכו נטול נשמה 2. ולדימיר בוגדנוב הוא סופר פופולרי ומגיש טלוויזיה מצליח שלפתע מגלה שהוחלף על ידי כפיל מוחלט, שלוקח מבוגדנוב את עבודתו, תהילתו, האישה, והפילגש ונראה שהוא מתמודד עם התפקיד שלו הרבה יותר טוב מאשר המקור ורק הבת רוצה להחזיר את בוגדנוב האמיתי. קונסטנטין חבנסקי — ולדימיר בוגדנוב, סופר ושדרן פיודור בונדרצ'וק — איוואן מייקל מוחטסיפוב — מישה, חברו של בוגדנוב אלכסנדר אולכסייביץ' — הקורא סרגיי בונדרנקו — חבר של בוגדנוב יוליה חלינינה אנה מיכאלקובה  סבריה יאנושאוסקאיטה  אנדריי גרינב מרינה קאלצקאיה פיוטר נסטרוב "סלפי", במסד הנתונים הקולנועיים IMDb (באנגלית) "סלפי", במסד הנתונים הקולנועיים KinoPoisk (ברוסית) הסרט באתר נתוני קרן הקולנוע הרוסי
Heart Strings Tour

Heart Strings Tour הוא סיבוב ההופעות הרביעי של הזמרת הולשית בוני טיילר. בדומה לסיבוב ההופעות הקודם של טיילר "Free Spirit Tour", גם בסיבוב הזה הופיעה טיילר בגרמניה בלבד, שם נערכו כ-10 מופעים בסך הכל. סיבוב ההופעות נתמך על גבי אלבום האולפן ה-13 של טיילר Heart Strings, שעליו גם נקרא סיבוב ההופעות. האלבום שעליו נבנה סיבוב ההופעות, הוקלט בפראג ביחד עם התזמורת הפילהרמונית של פראג, אבל בשל קשיים רבים שבהם נתקלה טיילר, הוחלט כי היא תצא לסיבוב בלעדיהם, ואליה יצורפו נגנים ואנשים אחרים. סיבוב הופעות זה הוא הקצר ביותר שערכה טיילר בכל הקריירה שלה. "Have You Ever Seen the Rain?" "Human Touch" "I Still Haven't Found What I'm Looking For" "To Love Somebody" "Lost in France" "In My Life" "Learning to Fly" "Straight From The Heart" "Everybody Hurts" "Need Your Love So Bad" "It's a Heartache" "Bitterblue" "Total Eclipse of the Heart" "Faster Than the Speed of Night" "Turtle Blues" "Amazed" "Holding Out for a Hero" Heart Strings, bonnietylerfansite.com (באנגלית) (ארכיון) Bonnie Tyler Concert Setlists, setlist.fm
South Africa Tour 2013

South Africa Tour 2013 הוא סיבוב ההופעות החמישי והאחרון של הזמרת הולשית בוני טיילר. הסיור הורחב והתקיים בדרום אפריקה בלבד, ובסמוך לכך הופיעה טיילר גם באירוויזיון 2013, שהתקיים בעיר מאלמה שבשוודיה. סיבוב הופעות זה הוא הראשון והיחידי של טיילר בעשור השני של המאה ה-21. סיבוב ההופעות זכה להצלחה רבה, ובשני המופעים שהתקיימו ביוהנסבורג נמכרו כל הכרטיסים בפרק זמן קצר. באותם רגעים הודיעה טיילר כי האלבום החדש שלה עתיד לצאת בדרום אפריקה "בקרוב מאוד". לבסוף, הוציאה אותו טיילר ב-8 במרץ באותה שנה, תחת השם, Rocks and Honey. לאחר המופע שלה בבלומפונטיין, טיילר והלהקה שלה ביקרו באתרי תיירות ליד קייפטאון, כגון: טבלאן, וחוות היין שמסביב לסטלנבוש. גיטרה - מאט פריור גיטרה - קית' אטאק גיטרה בס - אד פול אורגן חשמלי - ג'ון יאנג תופים - גרהם רולף "Bonnie Tyler to rock Cape Town". Channel. נבדק ב-2017-12-30. Bonnie Tyler - Rocks And Honey, Discogs (באנגלית) "Bonnie Tyler arrives in Cape Town" (ארכיון) "Stars of the 80's, 90's and Now with Bonnie Tyler" (ארכיון)
גוגול: ויי

גוגול: ויי (ברוסית: Гоголь. Вий) הוא סרט אימה רוסי משנת 2018, אשר בוים על ידי יגור בראנוב והופק על ידי אלכסנדר צקאלו. בסרט מככב אלכסנדר פטרוב כניקולאי גוגול. זהו סרט המשך לסרט "גוגול: ההתחלה" והוא מהווה פנטזיה היסטורית המבוססת על כתביו של ניקולאי גוגול. זהו הסרט השני מתוך שלושה, הסדרה הראשונה ברוסיה שמוקרנת תחילה בקולנוע ורק לאחר מכן בטלוויזיה. הסרט יצא לאקרנים ב-5 באפריל 2018. סרט המשך בשם "גוגול: נקמה נוראית" ייצא ב-31 באוגוסט 2018. לאחר אירועי הסרט הקודם בין חפציו של יאקוב גורו גוגול מוצא פתק ובו המילים: "סוד הלידה - אפל?" («Тайна рождения — тёмный?»), חמישה מאחיו של גוגול מתו בלידה או מיד לאחר הלידה; מאוחר יותר, בחזיונותיו של ניקולאי ובזיכרונותיו של יקים (שאינו מעז לחשוף את האמת לאדונו), וסילי גוגול-יאנובסקי מקבל מתוך ייאוש את הצעתו של זר עם מסכה על פניו. הזר מבטיח שהתינוק הבא שלו ישרוד, אך עליו לשלם על כך במחיר סיכון מסוים; וסילי משיב שהוא מוכן לכל דבר, רק כדי לא לקבור את ילדיו עוד. כאשר ניקולאי נולד, הזר מחייה את התינוק שנולד מת. בבוקר בדיקאנקה, קוסם מגיע לעיירה: האנשים המקומיים מכירים אותו ופוחדים, כי המוניטין הולך לפניו כצייד נשמות. עם זאת, אין כל בסיס למעצרו והכומר מזהיר את גוגול להתרחק ממנו. כאשר שוב נעלמת נערה בדיקאנקה והחיפושים אחרים לא מובילים לדבר, גוגול מבחין ברשימה על גבי נייר שהשאיר יאקוב גורו — חגים נוצריים כשכל חג תואם לקורבן אחד של אותו פרש אפל שהופיע גם בסרט הקודם בסדרה. גוגול מנסה לשלוט בחזיונות שלו אך ללא הצלחה ורותם את אוקסנה שתסייע לו. גוגול מצליח למצוא את הנערה ואת החוטף שלה וביחד עם ד"ר לאופולד בומגארט מחלץ את הנערה והורג את החוטף. אלא שהפרשה לא מסתיימת בזה. קורבן נוסף נופלת לרשתו של הפרש האפל וגוגול מבין שאין לו ברירה אלא להמתין לחג הבא על מנת ללכוד אותו. עם בוא החג החדש גוגול משכנע את פרופסור בינך לקרוא לתושבי דיקאנקה שלא לצאת בלילה מהבתים, אך הבוקר מגיע והם מגלים שבעה בתים מסומנים בחותם הפרש. גוגול מציע להסתיר את כל הנערות במקום מסתור תחת משמר קוזאקים אך בינך לא משתכנע ומתחיל לחשוד שלגוגול יש קשרים עם הרוצח. בזכות בת הסוחר ואקולה, גוגול מגלה שאת הסימנים כתבה מכשפה מדמו של כלבה המת. אך הוא לא מספיק לתחקר אותה לארח שזו נרצחת. גוגול נרדם במקום הרצח ובינך מבחין בו וחששות כלפיו גובר. גוגול מבין שהכל מהווה חלק מטקס שהרוצח מבצע והוא מוצא את גופת המכשפה ולצידה הנזיר חומא ברוט, שהגיע לדיקאנקה על מנת להילחם בשד ויי. לאחר שבינך משתכנע שגוגול לא קשור לרצח הוא מאפשר לו להסתיר את הנערות. חומא לוקח את גוגול ומכריח אותו לבוא איתו להתעמת עם ויי. הם לוקחים עמם את גופת המכשפה ונכנסים אל הכנסייה להתעמת בוויי, אבל חומא מת וגוגול נותר לבדו. בלילה, הפרש האפל מוצא את מקום מסתורי הנערות והורג את כל הקוזאקים והנערות. ואקולה ובינך מגיעים למקום וחושדים בגוגל, אך כשהם מגיעים לכנסייה הם מגלים אותו מוטל ללא רוח חיים. סצנת הסיום מהווה הצצה לסרט הבא בסדרה ובה רואים את הלווייתו של גוגול, שובו של יאקוב פטרוביץ' גורו והקרב בפרש האפל. את המוזיקה והפסקול לסרט כתב המלחין ריאן אוטר, שזהו שיתוף הפעולה השביעי שלו עם הבמאי יגור בראנוב. מדיה וקבצים בנושא גוגול: ויי בוויקישיתוף "גוגול: ויי", במסד הנתונים הקולנועיים IMDb (באנגלית) "גוגול: ויי", במסד הנתונים הקולנועיים KinoPoisk (ברוסית) טיזר הסרט, באתר יוטיוב Телеканал ТВ-3 покажет телесериал «Гоголь» сначала в кинотеатрах, а лишь потом на теле экране Продолжения «Гоголя» в кино выйдут только в 2018 году Сериал о Гоголе собрал за первые выходные в четыре раза больше своего бюджета
My World Tour

My World Tour הוא כינוי לסיבוב ההופעות העולמי הראשון של הזמר הקנדי ג'סטין ביבר. בסיבוב ההופעות נכללו שירים מאלבום הבכורה שלו, My World 2.0, והמיני-אלבום הראשון שלו, My World. הסיבוב החל ב-23 ביוני 2010, בהרטפורד, קונטיקט, ארצות הברית, והסתיים ב-19 באוקטובר 2011, בקראקס, שבוונצואלה. סיבוב ההופעות גרף סכום של כ-53.3 מיליון דולר, ונחשב לאחד מסיבובי ההופעות המצליחים ביותר של ביבר, שהיה אז בן 16, ולאחד מסיבובי ההופעות המצליחים ביותר בעשור השני של המאה ה-21, כך על פי הגארדיאן. במהלך סיבוב ההופעות שר ביבר שירים מאלבומיו, ובנוסף ביצע גרסאות כיסוי לשירים "'Wanna Be Startin' Somethin", של מייקל ג'קסון, ו-"Walk This Way", של אירוסמית'. סיבוב ההופעות תועד בסרט ההופעה הראשון של ביבר, "ג'סטין ביבר: הסרט". מבקרי המוזיקה הפנו ביקורות חיוביות כלפי סיבוב ההופעות, וביבר אף התראיין עשרות פעמים באותו פרק זמן, כולל ריאיון להניו יורק טיימס. "Love Me" "Bigger" "U Smile" "Runaway Love" "Never Let You Go" "Favorite Girl" "One Less Lonely Girl" "Somebody to Love" "Overboard" "Never Say Never" "Up" "One Time" "That Should Be Me" "Wanna Be Startin' Somethin'" / "Walk This Way" (Medley) "Eenie Meenie" "Down to Earth" "Baby" פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. הסיבה היא: יש לתרגם את תוכן הטבלה לעברית ולהוסיף קישורים פנימיים. בליברס סיבוב ההופעות על פי, הניו יורק טיימס Sehdev, Jeetendr (2013-07-19). "What brands can learn from Justin Bieber and his 'Beliebers'". The Guardian (באנגלית בריטית). ISSN 0261-3077. נבדק ב-2017-12-30. konrad hovis (2011-03-28), Justin Bieber - Dancing & Walk This Way & Playing drums - live Sheffield 23 march 2011 - HD, נבדק ב-2017-12-30 Empire, Kitty (2016-10-15). "Justin Bieber review – arena dramatics and pure cheese". The Observer (באנגלית בריטית). ISSN 0029-7712. נבדק ב-2017-12-30. "Oh dear: Aimless Bieber loses Purpose". The West Australian (באנגלית בריטית). 2017-03-07. נבדק ב-2017-12-30.
Love Don't Cost a Thing

Love Don't Cost a Thing (בעברית: אהבה לא עולה דבר) הוא שיר של הזמרת והשחקנית ג'ניפר לופז מתוך אלבומה השני J.Lo. הוא יצא ב-2 בדצמבר 2000 על ידי חברת התקליטים אפיק רקורדס כסינגל הראשון מהאלבום. השיר נכתב על ידי דיימון שארפ, ג'ורג'ט פרנקלין, ג'רמי מונרו, אמיל ד. האריס וגרג לאוסון, והופק על ידי ריק וייק, ריצ'י ג'ונס וקורי רוני. באותה תקופה יצאה לופז עם הראפר האמריקאי שון קומבס מה שגרם לרבים לחשוב שהשיר שמילותיו מתייחסות לבן זוג אשר מנסה לקנות את אהבתה של בת זוגו בכסף מדברות על קומבס עצמו. השיר זכה לביקורות חיוביות מהמבקרים אשר החמיאו לו וכינו אותו כ"קליט". השיר זכה להצלחה בעולם ונחשב עד היום לאחד מהקלאסיקות של הזמרת. הוא הגיעה לעשירייה הפותחת בין היתר בארצות הברית, אוסטרליה, צרפת, גרמניה ואירלנד ולמקום הראשון ביתר היתר בקנדה, ניו זילנד ובריטניה. השיר גם זכה להצלחה רבה ברדיו כאשר הצליח להגיע לראשונה למקום הראשון גם במצעד הרדיו של ארצות הברית. מכירותיו של השיר בעולם עומדות על כ-4.8 מיליון עותקים, דבר אשר הופך אותו לאחד מהנמכרים ביותר של לופז, ולשיר ה-7 הנמכר ביותר של שנת 2001. הקליפ לשיר בוים על ידי פול האנטר והכוריאוגרפיה שלו נעשתה על ידי דארין דוויט הנסון אשר זכה לשבחים על כך ואף קיבל מועמדות לפרס VMA בקטגוריית "הכוריאוגרפיה הטובה ביותר" ו-"הקליפ הנשי הטוב ביותר". הוא הפך לאחד מהקליפים הנצפים ביותר של השנה באינטרנט ושודר בערוצי טלוויזיה רבים. בנוסף לכך, הקליפ ספג השמצות לאחר שלופז התחתנה עם אחד מהרקדנים שהופיעו בקליפ, קריס ג'וד. על מנת לקדם את השיר הופיעה איתו לופז בטקס פרסי ה-EMA של שנת 2000, ובטקס ה-VMA של שנת 2001. מידע על היצירה "Love Don't Cost a Thing" באתר מיוזיק בריינז מידע על הסינגל "Love Don't Cost a Thing" באתר מיוזיק בריינז מילות השיר "Love Don't Cost a Thing" באתר Genius סרטון השיר "Love Don't Cost a Thing" באתר יוטיוב מידע על הרצועה "Love Don't Cost a Thing" באתר ספוטיפיי Love Don't Cost a Thing - Jennifer Lopez | Songs, Reviews, Credits | AllMusic, AllMusic Index, www.mediatraffic.de UKMIX - Articles - MTV Europe Music Awards 2000, www.ukmix.org VMA 2001 - MTV Video Music Awards - MTV, MTV ARIA Charts - Accreditations - 2001 Singles, www.aria.com.au (באנגלית) ULTRATOP, www.ultratop.be bpi Steffen Hung, The Official Swiss Charts and Music Community, www.swisscharts.com Index, www.mediatraffic.de